איכות התוכן שמפורסם בכלי התקשורת מושפע רבות מהמידע שמספקים דוברי המשרדים הממשלתיים. חלקם מעולים, אחרים מתחמקים - למרות שכולם אמורים לעבוד למען הציבור, ומקבלים ממנו משכורת. מיזם "שקוף" קורא שוב לעיתונאים ועיתונאיות לדרג את איכות הדוברויות ולדחוף את המוצלחות פחות להשתפר 
יש ביקורת רבה על התקשורת. על כך שהיא מציגה לעיתים חלק מהתמונה. על כך שכתבות מציגות לעיתים נתונים חלקיים. לפעמים זה באשמת העיתונאים. ולפעמים זה באשמת הממשלה. למה? כי במשרדי הממשלה וברשויות השונות עובדים דוברים שאמורים לספק לעיתונאים תשובות ותגובות. חלק מהדוברות והדוברים מצוינים ועושים את עבודתם. אחרים – מתחמקים ממתן תשובות – אף שכולנו מממנים את שכרם.מתסכל אותנו כשאנו שואלים שאלה לגיטמית ומקבלים "אין תגובה".מטריף במיוחד כשדוברי משרדי ממשלה – שבין תפקידם הוא להנגיש המידע ששייך לנו – מונעים מאיתנו גישה במקום לעשות עבודתם. זה לא כולם, ולא רובם, ואצל אלו שכן – זה יכול להיות בגלל שידיהם כבולות. זה עלול לקרות בגלל השרים.אבל יש גם דוברים שנותנים יד לדיסאינפורמציה. וכשזה קורה – זה מוביל ליצירת תמונת מציאות חלקית ומעוותת ממנה יסבול כל הציבור. זה מוביל לשיח שטחי ולנזק מוחי (כשעיתונאים דופקים את הראש במחשב מהתסכול).אז כדי לשנות את זה – יזמנו גם השנה דירוג דוברים ממשלתיים! כלל העיתונאים קיבלו מאיתנו בימים האחרונים זימון אישי במייל להשתתף בסקר השנתי.עיתונאי/ת ולא קיבלת? מלא/י את האימייל שלך כאן ונשלח לך הזמנה אישית. אנו מאוד גאים על המיזם הזה שאומץ גם על ידי לשכת העיתונות הממשלתית. הדירוגים האחרונים שיצרנו בהחלט משיגים מטרתם – הדוברים ומנהליהם שמים לב לתוצאות, ודוחפים את אלו שבתחתית להשתפר. והכי חשוב: הדירוג משליך ישירות על איכות המידע שאתם צורכים בשלל כלי התקשורת. בחודש הבא – לאחר שיושלם סבב ההצבעה נעדכן בתוצאות. 